《和渊明归田园居六首 其一》
宋代·李纲

东吴信佳地，碧溪绕青山。我居枕溪傍，卜筑亦有年。

山空乳满腹，迸出苍龙渊。馀波滑无声，下灌负郭田。

秋风粳稻香，落照孤鸿间。黄鸡与紫蟹，日满樽俎前。

酌酒燕宾友，挥毫散云烟。常谓享此乐，可以终华颠。

岂知萦世故，扰扰不得閒。侧身念吾庐，怅望情依然。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。